Document ID: /roh_data/filtered/fineweb-2-filterrobots_roh.jsonl.gz/20897

Ils chavaltgaders dal siglir sur obstachels èn sa qualifitgads a moda suverana per il final als gieus olimpics a Tokio. Total cumbattan 10 naziuns per las medaglias. Il novizs als gieus olimpics, Bryan Balsiger ha fatg sin Twentytwo des Biches in curs cun nulla sbagls. Martin Fuchs percunter sin Clooney ha survegnì in punct da sbagls. Steve Gerdat sco ultim cun ses chaval Venard de Cerisy ha bittà duas stangas giun plaun. Da quel temp n'è la qualificaziun svizra dentant gia betg pli stada en privel. Ils Svizzers èn sco quarts en il final. Sulet la Svezia è stada senza sbagls en il final.
En il final da la sonda a las 12:00, temp svizzer cumenzan dentant tut las equipas puspè tar nulla. Ils puncts da sbagls vegnan stritgads.